Д О К Л А Д

за осъществените дейности в изпълнение на Годишната програма за развитие на читалищната дейност в община Суворово и за изразходваните от бюджета средства през 2021г на НЧ „ СВЕТЛИНА 1927г. „ – село Изгрев

Докладът за дейността на нашето читалище отчита изпълнението по Годишната програма за развитие на читалищната дейност , която представихме в община Суворово м. ноември 2020 година.

Заради короновируса и наложените ни ограничителни мерки със Заповеди от МЗ и от Кмета на общината преустановявахме за определени периоди от време нашата дейност.

И въпреки тези ограничителни мерки, въпреки негативното влияние на демографските фактори - застаряващо население, липса на достатъчно млади хора и деца успяхме и тази година да работим за съхраняване , обогатяване и развитие на традициите ни.

Отчитаме се по изпълнението на задачите от основните насоки за развитие на читалищната дейност и културния ни календар за 2021 година , а именно –

* Да опазваме културно-историческото наследство и националните традиции.
* Да спомагаме за изграждането на ценностната система
* на деца и младежи.
* Да поддържаме и обогатяваме материалната база.
* Да поддържаме активно сътрудничество на читалищата на територията на общината и страната.

Читалищното ни настоятелство през тази трудна година се стремеше да разнообрази делниците и празниците на жителите на село ИЗГРЕВ по време на пандемия и изолация.

За съжаление не започнахме новата 2021г. с хоро и баница , за първи път и БАБИНДЕН не празнувахме ,но постепенно нещата започнаха да си идват по места –

* Отбелязахме св. Харалампий с кулинарно състезание „ МЕДЕНИ ИЗКУШЕНИЯ”
* 148 години от обесването на ВАСИЛ ЛЕВСКИ
* Винен конкурс „ БАШ ИЗГРЕВСКИ ВИНАР”
* „ ТРИФОН ЗАРЕЗАН „
* БАБА МАРТА – „Изгревска ръкотворителничка „
* Трети март
* Осми март
* На „Заговелки” в Изгрев
* Зацветяване на църковните лехи
* Великден
* ДЕВЕТИ МАЙ – ден на победата
* ЕНЬОВДЕН
* Двудневно участие на СЪБОРА НА ОВЦЕВЪДИТЕ
* Кулинарно състезание – „ НА КУЦАРОВАТА ЧЕШМА – С ГОЛЯМА БАНИЦА В ТАВА „
* „НАРИСУВАЙ МЕЧТИТЕ СИ „
* Почистване и зацветяване на църквата – ПРАЗНИК НА СЕЛОТО
* „Аз помня и предавам „ – АНДРЕЕВДЕН
* НИКУЛДЕН
* КОЛЕДА
* „Майстор на ЛЮТЕНИЦАТА”
* „ ТИКВАТА – ЦАРИЦАТА НА ЕСЕНТА „ – кулинарно състезание

През отчетния период ръководството на читалището се включваше във всички срещи и семинари организирани от РЕКИЦ Варна.

Участие имаме и в 4-месечен уебинар , организиран от АГОРА

Всичко отчетено до тук не би могло да се осъществи без отговорната работа на Настоятелството и група „Веселите кулинарки „при читалището , за което им благодаря безкрайно много !

Благодаря и на Църковното настоятелство , с което работим рамо до рамо. В малките села трябва много да си помагаме.

Специална благодарност и на Кмета – г-н Йорданов, който заедно с Общинския съвет са винаги до нас при нужда.

В трудната обстановка , в която сме принудени да работим , достойно показахме, че духовната култура и изкуство, на които сме пазители, няма да остане в историята !!!

Всички тези прояви и дейности през изминалия период, категорично доказват съществуването на институцията ЧИТАЛИЩЕ и способностите на нейните самодейци и членове да я съхранят !

Председател на НЧ „ Светлина1927г” :

/ Савка Атанасова /